MT Il-Ġurnal Uffiċjali tal-Unjoni Ewropea C 142/37

Komunikazzjoni mill-Gvern Franċiż dwar id-Direttivā 94/22/KE tal-Parlament Ewropew u tal-Kunsill dwar il-kundizzjonijiet għall-għoti u l-użu ta' awtorizzazzjonijiet għall-prospettar, esplorazzjoni u produzzjoni ta’ idrokarburi (1)

(Avviż rigward l-applikazzjonijiet għal-liċenzji esklussivi għall-prospettar tal-minjieri tal-idrokarburi likwidi jew fil-forma ta' gass, imsejħin “Permis de Sézanne”, l-ewwel waħda ġiet ippreżentata minn Concorde Energy LLC u t-tieni minn Réalm Energy International)

(Test b’relevanza għaż-ŻEE)

2010/C 142/13

Fit-8 ta' Settembru 2009, il-kumpanija Concorde Energy LLC li l-uffiċċju reġistrat tagħha huwa 1537 Bull Lea Road, Suite 200, Lexington, KY 40511 UNITED STATES OF AMERICA talbet biex tinħarġilha liċenzja esklussiva għal erba' (4) snin imsejħa “Permis de Sézanne”, għall-prospettar ta' minjieri tal-idrokarburi likwidi jew fil-forma ta' gass f'erja ta' madwar 273 km2, li tagħmel parti mid-dipartiment ta' Marne.

Fil-11 ta' Diċembru 2009, il-kumpanija Realm Energy International li l-uffiċċju reġistrat tagħha huwa 2nd Floor, Berkeley Square, London W1J 6BD UNITED KINGDOM talbet biex tinħarġilha liċenzja esklussiva għal ħames (5) snin imsejħa “Permis de Sézanne”, għall-prospettar ta' minjieri tal-idrokarburi likwidi jew fil-forma ta' gass f'erja ta' madwar 870 km2 b'kollox, li tagħmel parti mid-dipartimenti ta' Aube u ta' Marne.

Dawn l-applikazzjonijiet kollha għal permessi jaqgħu f’perimetru kkostitwit mill-arki tal-meridjani u l-paralleli li jgħaqqdu suċċessivament il-punti definiti hawn taħt mill-koordinati ġeografiċi tagħhom, bil-meridjan oriġinali li huwa dak ta' Pariġi.

Quċċata Lonġitudni grad mil-Lvant Latitudni grad mit-Tramuntana A 1,40 54,20 B 1,60 54,20 C 1,60 54,10 D 1,64 54,10 E 1,64 54,13 F 1,68 54,13 G 1,68 54,10 H 1,80 54,10 I 1,80 54,20 J 2,00 54,20 K 2,00 54,21 L 2,09 54,21 M 2,09 54,19 N 2,08 54,19 O 2,08 54,18 P 2,09 54,18 Q 2,09 54,17 R 2,10 54,17 S 2,10 54,02 T 2,08 54,02 U 2,08 54,01 V 2,05 54,01 W 2,05 54,00 X 1,90 54,00 Y 1,90 53,90 Z 1,70 53,90 AA 1,70 54,00 BB 1,50 54,00 CC 1,50 54,10 DD 1,40 54,10

It-tressiq tal-applikazzjonijiet u l-kriterji għall-għoti tal-permess

Dawk li jressqu l-applikazzjoni inizjali u l-applikazzjonijiet kompetittivi għandhom jagħtu prova li jissodisfaw il-kundizzjonijiet meħtieġa sabiex tinħarġilhom il-liċenzja, kif speċifikat fl-Artikoli 4 u 5 tal-liġi 2006-648 tat-2 ta’ Ġunju 2006 dwar id-drittijiet minerarji u d-drittijiet tal-ħżin taħt l-art (Journal officiel de la République française (Il-Ġurnal Uffiċjali tar-Repubblika Franċiża) tat-3 ta’ Ġunju 2006).

Il-kumpaniji interessati jistgħu jressqu applikazzjoni kompetittiva fi żmien disgħin jum mill-pubblikazzjoni ta' dan l-avviż, skont il-proċedura miġbura fl-“Avis relatif à l'obtention des titres miniers d'hydrocarbures en France” (Avviż dwar il-ksib ta' drittijiet minerarji għall-idrokarburi fi Franza), ippubblikat fil-Ġurnal Uffiċjali tal-Komunitajiet Ewropej C 374 tat-30 ta' Diċembru 1994, paġna 11, u stabbiliti mid-Digriet Nru 2006-648 tat-2 ta' Ġunju 2006 dwar id-drittijiet minerarji u d-drittijiet tal-ħżin taħt l-art (Il-Ġurnal Uffiċjali tar-Repubblika Franċiża) tat-3 ta’ Ġunju 2006).

L-applikazzjonijiet kompetittivi għandhom jintbagħtu lill-Ministru inkarigat mill-minjieri fl-indirizz mogħti hawn taħt. Id-deċiżjonijiet dwar l-applikazzjoni inizjali u l-applikazzjonijiet kompetittivi jittieħdu fi żmien sentejn minn meta tasal l-applikazzjoni inizjali għand l-awtoritajiet Franċiżi, jiġifieri mhux aktar tard mid-9 ta' Ottubru 2011.

Il-kundizzjonijiet u r-rekwiżiti għall-eżerċizzju tal-attività u għall-waqfien tagħha

L-applikanti huma mistiedna jirreferu għall-Artikoli 79 u 79.1 tal-kodiċi minerarju u għad-Digriet Nru 2006-649 tat-2 ta’ Ġunju 2006 dwar il-ftuħ ta’ xogħlijiet minerarji, il-ħżin taħt l-art u l-kontroll tal-minjieri u l-ħażniet taħt l-art (Journal officiel de la République française) tat-3 ta’ Ġunju 2006).

Aktar tagħrif jista’ jinkiseb mill-ministère de l'Écologie, de l’Énergie, du Développement durable et de la Mer , Direction générale de l'énergie et du climat, Direction de l’énergie, Sous-direction de la sécurité d’approvisionnement et nouveaux produits énergétiques, Grande Arche, Paroi Nord — 92055 La Défense Cedex, FRANCE Tel. +33 140819529.

Id-dispożizzjonijiet regolatorji msemmija hawn fuq jinsabu fis-sit Légifrance: http://www.legifrance.gouv.fr

(1) HĠU L 164, 30.6.1994, p. 3.